પાટણ જીલ્લામાં ચોમાસાની શરૂઆત ૨૨ જુને સિધ્ધપુરમાં ૯ મીમીથી થઈ હતી અને ત્યારબાદ ૨૫ જુનના પાટણમાં ફક્ત એક મીમી વરસાદથી ચોમાસું બેઠું હતું પરંતુ ત્યારબાદ જાણે મેઘરાજા જીલ્લામાં હાથતાળી રમતા હોય તેમ ઝરમર ઝરમર વરસાદ ખાબકતા અને છૂટો છવાયો વરસાદ વરસતા અત્યાર સુધીમાં માંડ ૫ ઇંચથી વધુ વરસાદ વરસવા પામ્યો છે જેમાં જીલ્લામાં ઘાસચારો ઉગ્યો નથી અને જેને લઇ સમગ્ર જીલ્લામાં ઘાસચારાની ભયંકર અછત સર્જાઈ છે.